
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	23.09.2026.
	Nr. RD-26-1069-lē

	
	(prot. Nr. 30, 44. §)




Par valsts akciju sabiedrības “Latvijas dzelzceļš” valdījumā esošās zemes vienības Mangaļu prospektā 1C, Rīgā (kadastra apzīmējums 01001202323), daļas pieņemšanu Rīgas valstspilsētas pašvaldības patapinājumā (bezatlīdzības lietošanā)


Pamatojoties uz Pašvaldību likuma 4. panta pirmās daļas 3. punktu, 10. panta pirmās daļas ievaddaļu, 73. panta ceturto daļu, Civillikuma 1947., 1948. pantu, Dzelzceļa likuma 6. panta otro daļu un 15. panta pirmo un otro daļu, ņemot vērā valsts vienotās datorizētās zemesgrāmatas informāciju par nekustamo īpašumu Mangaļu prospektā 1C, Rīgā (kadastra Nr. 01001202323), kas reģistrēts Rīgas pilsētas zemesgrāmatas nodalījumā Nr. 100000544523 uz Latvijas valsts vārda Satiksmes ministrijas personā un nodots valdījumā valsts akciju sabiedrībai “Latvijas dzelzceļš” ar Satiksmes ministrijas 29.06.2015. aktu Nr. 03-11/34, valsts akciju sabiedrības “Latvijas dzelzceļš” valdes 14.07.2026. lēmumu Nr. VL-1.6/198-2026 “Par valsts mantas nodošanu lietošanā (veloceliņš)”, Rīgas domes 16.12.2022. lēmumu Nr. RD-22-2058-lē “Par Rīgas pilsētas velosatiksmes attīstības koncepcijas līdz 2030. gada apstiprināšanu”, Rīgas dome nolemj:

1. Piekrist pieņemt patapinājumā (bezatlīdzības lietošanā) no valsts akciju sabiedrības “Latvijas dzelzceļš” (reģistrācijas Nr. 40003032065; juridiskā adrese: Emīlijas Benjamiņas iela 3, Rīga, LV-1050) zemes vienības Mangaļu prospektā 1C, Rīgā (kadastra apzīmējums 01001202323), daļu 25 060 m2 platībā (turpmāk – Zemesgabals) atbilstoši valsts akciju sabiedrības “Latvijas dzelzceļš” izstrādātajiem patapinājumā nododamās teritorijas plāniem pilsētas un reģionālas nozīmes gājēju un velosatiksmes infrastruktūras izbūvei un uzturēšanai, konkrēti, būvprojekta “Gājēju un veloceļš posmā no Rīgas robežas līdz mobilitātes punktam “Vecāķi”” un būvprojekta “Gājēju un veloceļš posmā no mobilitātes punkta “Vecāķi” līdz Vecāķu prospektam” īstenošanai.

2. Zemesgabals tiek pieņemts patapinājumā ar patapinājuma līguma parakstīšanas brīdi. Līgums stājas spēkā tā parakstīšanas dienā un ir spēkā 30 gadus.

3. Pilnvarot Rīgas valstspilsētas pašvaldības Ārtelpas un mobilitātes departamenta direktoru Rīgas valstspilsētas pašvaldības vārdā parakstīt patapinājuma līgumu, tā grozījumus un papildinājumus, vienoties par tā izbeigšanu, kā arī īstenot citas ar līguma izpildi, grozīšanu un izbeigšanu saistītās darbības, tostarp parakstīt nodošanas un pieņemšanas aktu un citus dokumentus, kas būs nepieciešami 1. punkta izpildei.

4. Noteikt, ka Rīgas valstspilsētas pašvaldības Ārtelpas un mobilitātes departaments nodrošina patapinājumā pieņemtā Zemesgabala izmantošanu būvniecībai būvprojekta “Gājēju un veloceļš posmā no Rīgas robežas līdz mobilitātes punktam “Vecāķi”” un būvprojekta “Gājēju un veloceļš posmā no mobilitātes punkta “Vecāķi” līdz Vecāķu prospektam” ietvaros, kā arī nodrošina Zemesgabala uzturēšanas, kopšanas, atjaunošanas vai uzlabošanas darbus atbilstoši normatīvo aktu prasībām, sedz visus ar Zemesgabala ekspluatāciju un tās dokumentācijas izstrādi saistītos maksājumus un maksā nekustamā īpašuma nodokli.

5. Rīgas valstspilsētas pašvaldības Ārtelpas un mobilitātes departaments ir atbildīgs par lēmuma izpildi.


Pielikumā: Valsts akciju sabiedrības “Latvijas dzelzceļš” izstrādātie patapinājumā nododamās teritorijas plāni.

